cyanic-selkie/wikianc huggingface dataset:
Vincent Matthews
Münchenin olympialaisten 400 metrin juoksun loppukilpailussa Smith loukkasi jalkansa 80 metrin jälkeen, jonka jälkeen voitosta kamppailivat Matthews ja Collett. Matthews voitti lopulta kisan ajalla 44,66 ja Collett oli toinen ajalla 44,80. Samassa kisassa Markku Kukkoaho juoksi toiseksi parhaana eurooppalaisena kuudenneksi edelleen voimassa olevalla Suomen ennätyksellä 45,49. Palkintojenjaossa kansallislaulun soidessa Matthews ja Collett keskustelivat keskenään ja liikehtivät hermostuneesti. Monet uskoivat, että miehet tekivät sen protestiksi, kuten Tommie Smith ja John Carlos olivat tehneet neljä vuotta aiemmin. Kaksikko kielsi tarkoituksellisen väärinteon, mutta Kansainvälinen olympiakomitea antoi heille kilpailukiellon tuleviin olympiakilpailuihin. Tästä syystä, ja lisäksi kun John Smith oli loukkaantunut, Yhdysvallat ei pystynyt osallistumaan 4 × 400 metrin viestiin.
Näpinlahti
Näpinlahti eli Sinjovo on kylä ja rautatieseisake Norsjoen (Larionovon) maalaiskunnan eteläosassa Käkisalmen piirissä Leningradin alueella Venäjällä. Näpinlahti sijaitsee Suomen Neuvostoliitolle luovuttamassa Karjalassa ja se oli Suomelle kuuluessaan osa Käkisalmen maalaiskuntaa. Näpinlahden seisake on Pietari–Hiitola-radalla Käkisalmesta etelään. Nykyisin Näpinlahti luetaan Venäjällä Sakkalin kanssa yhdeksi asutukseksi, jonka venäjänkielinen nimi on ollut vuodesta 1948 lähtien Sinjovo.
Näpinlahti sijaitsee Vuoksen pohjoisessa laskuhaarassa olevan Käkisalmenselän kaakkoisrannalla noin kahdeksan kilometriä Käkisalmen kaupungista etelään.
Näpinlahti Suomessa
Näpinlahden naapurikyliä Käkisalmen maalaiskunnassa olivat Sakkali etelässä ja idässä, Alapuusti pohjoisessa sekä Hirvisaari lännessä Käkisalmenselän toisella puolella. Näpinlahteen kuului myös pieni erillisalue Sakkalin ja Marjolanniemen rajalta.
Vuonna 1920 Näpinlahdessa oli 85 asukasta. Vuonna 1939 asukkaita oli puolestaan 92, joista 39 miestä ja 53 naista. Näpinlahden asutus oli keskittynyt Norsjoelta Myllypeltoon kulkevan maantien varteen Sakkalin kylän vastaiselle rajalle. Kylät muodostivat yhtenäisen asutusalueen. Myös nykyisin kylän asutus on keskittynyt samalle alueelle.
Ennen talvisotaa Näpinlahti oli pääasiassa maatalousvaltainen kylä. Kalastusta harjoitettiin lähinnä omaan tarpeeseen. Näpinlahden, Sakkalin ja Marjoalanniemen kylien yhteinen kansakoulu sijaitsi Sakkalin kylässä ja se oli aloittanut toimintansa vuonna 1910. Näpinlahdessa oli myös Käkisalmen Osuuskaupan myymälä.
Viitteet
60.95444°N, 30.11611°W
Синёво
Göygölin piirikunta
Göygölin piiri sijaitsee Azerbaidžan länsiosassa Kaukasusvuoristossa ja sen reuna-alueella. Se rajoittuu pohjoisessa Samuxin piiriin ja Gəncən kaupunkiin, idässä Goranboyn piiriin, etelässä Kəlbəcərin piiriin sekä lännessä Daşkəsənin ja Şəmkirin piireihin.
Piirin keskus on Göygölin kaupunki (entinen Xanlar), josta on 364 kilometriä maan pääkaupunkiin Bakuun. Muita merkittävämpiä paikkakuntia ovat Hacıməlikin, Qızılqayan ja Firuzabadin taajamat. Kuntia on yhteensä 30, taajamia 5 ja kyliä 38. Kaupunkiväestön osuus on 41,0 % (vuonna 2010).
Aikaisemmin piirin asukkaista puolet oli armenialaisia (51,7 % vuonna 1959). Vuoden 1999 väestönlaskennan mukaan 97,5 % väestöstä on azereja ja 1,9 % turkkilaisia.
Seudun kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Pääelinkeino on maatalous, joka on erikoistunut viljan, perunan ja vihannesten viljelyyn sekä karjanhoitoon. Lisäksi on pienimuotoista elintarviketeollisuutta.
Nähtävyyksiin kuuluvat muinaiset asuin- ja hautapaikat, vanhat kivisillat, Şəhriyarin, Çaykəndin ja Yeni-Zodin kylien kirkot, Üçbulaqin ja Balçılın kylien puolustustornit sekä vuonna 1854 rakennettu Göygölin saksalainen kirkko.
Paikallislehtenä ilmestyy Göygöl.
Torsten Lindholm
thumb|right|HIFK:n Suomen-mestarijoukkue vuodelta 1930. Torsten Lindholm takarivissä kolmas oikealta. Torsten ”Toli” Lindholm (22. toukokuuta 1911 Maarianhamina – 13. syyskuuta 1994 Helsinki) oli suomalainen lehtitoimittaja ja jalkapalloilija.
Lindholm tunnettiin toimittajana etenkin Hufvudstadsbladetin jalkapallo- ja jääpallokirjoittajana, vaikka kirjoitti lehteen muistakin aiheista. Lehti julkaisi hänen ensimmäisen jalkapalloaiheisen kirjoituksensa vuonna 1934 ja seuraavana vuonna hän alkoi työskennellä lehden yleistoimittajana. Hän siirtyi vuonna 1950 osuuskauppa Elannon ruotsinkielisen lehden palvelukseen, jossa työskenteli 1970-luvun puoliväliin. Hän toimi aluksi lehden toimitussihteerinä ja myöhemmin päätoimittajana. Lindholm jatkoi kuitenkin myös Hufvudstadsbladetiin kirjoittamista, ja hänen viimeinen jalkapalloa käsitellyt kirjoituksensa julkaistiin vuonna 1992.
Ennen toimittajanuraansa Lindholm oli pääsarjatason jalkapalloilija. Hän oli voittamassa vuosina 1930 ja 1931 jalkapallon Suomen-mestaruutta helsinkiläisseura HIFK:ssa. Hän pelasi myös yhdessä lajin B-maaottelussa.
Lindholmin tytär Susanne murhattiin vuonna 1976, ja tapaus on yhä selvittämättä.
Səfurə Əliyeva
Səfurə Əliyeva (o.s. Əlizadə, tunnetaan paremmin nimellä Safura, s. 20. syyskuuta 1992 Baku) on azerbaidžanilainen laulaja. Hän edusti Azerbaidžania Eurovision laulukilpailussa 2010 kappaleella ”Drip Drop”. Finaalissa Safura sijoittui viidenneksi 145 pisteellä.
Pontema
thumb|250px|Ponteman entinen metsätyökämppä.
Pontema on melko iso järvi Utajärven kunnan Yli-Utoksen kylässä, joka on Sanginkylän sivukylä. Järvelle on yhteys myös Särkijärveltä ja Juorkunasta.
Järvi ja sen ympäristö
Järvi sijaitsee Yli-Utokselta linnuntietä koilliseen noin viiden kilometrin päässä Utosjoen pohjoispuolella. Sinne menee metsäautotie sekä Yli-Utoksen että Särkijärven suunnalta. Järven laskujoki Pontemanoja laskee Utosjokea myöten Oulujokeen. Pienempi Montosenoja laskee lounaaseen suolle.
Pontemaa ympäröivät joidenkin pienten rämeiden ohella kankaat ja se onkin ollut usean savottatyömaan ympäristönä. Metsäautotiet kiertävät lähes koko järven ympäri. Lähellä järveä, Kettusenkankaan laidalla Pontemanojan varrella on edelleen suuren kämppäkartanon alue päärakennuksineen ja vanhoine hevostalleineen.
Järvi on melko matala ja rannoiltaan ruohottunut, mutta kirkasvetinen ja ympäröivien kangasmaiden takia osin hiekkarantainen. Järven kaloina ovat tyypilliset hauki, ahven ja särki. Pohjoispuolen Tulilahdessa on pieni luoto, etelälaidan niemet on kartassa nimetty Papinniemeksi, Kokkoniemeksi ja Saunaniemeksi. Entisaikojen metsäsaunoihin järven tienoilla viittaa myös järven länsirannan kankaan nimi Kestin Saunamaa ja siitä hieman luoteeseen oleva Lantonukonsaunamaa. Lantto-niminen talo sijaitsi Sanginkylässä Pontemasta kymmenisen kilometriä suoraan länteen. Pontemanhillikko-niminen suo samalla järven laidalla taas kertoo järveä ympäröivien rämeiden olleen hyviä hillan poimintapaikkoja.
Sakkali
Väestö ja elinkeinot
Vuonna 1920 Sakkalissa oli 159 asukasta. Vuonna 1939 asukkaita oli puolestaan 205, joista 93 miestä ja 110 naista. Sakkalin asutus oli keskittynyt Norsjoelta Myllypeltoon kulkevan maantien varteen. Sakkali ja Näpinlahti muodostivat yhtenäisen asutusalueen. Myös nykyisin kylän asutus on keskittynyt samalle alueelle.
Evakuointi
Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.
Islamilaisen taiteen museo (Doha)
thumb|right|Islamilaisen taiteen museo
Islamilaisen taiteen museo on keinotekoisella saarella Dohassa, Qatarissa toimiva taidemuseo. Kalkkikivestä tehdyn rakennuksen suunnitteli arkkitehti I. M. Pei. Museo avattiin vuonna 2008, jolloin siellä oli esillä 800 taiteellista työtä ja historiallista esinettä kolmesta maanosasta. Avajaisiin osallistuneiden joukossa oli Robert de Niro.
Islamilaisen taiteen museon kokoelmiin kuuluu islamilaisissa kulttuuripiireissä luotuja töitä, joista monet ovat uskontoon liittymättömiä. Esiteltäviä töitä on 1 100 vuoden ajalta.
Islamilaisen taiteen museon yhteydessä toimii Alain Ducassen ensimmäinen Lähi-idässä sijaitseva ravintola, IDAM.
Major League Baseball -kausi 1937
Major League Baseball -kauden 1937 päätteeksi pelatussa World Series -ottelusarjassa kohtasivat New York Yankees ja New York Giants. Viides MLB:n All-Star -ottelu pelattiin Griffith Stadiumilla, Washingtonissa, 7. heinäkuuta 1937. AL voitti juoksuin 8–3. Ottelun avaussyötön suoritti presidentti Franklin Roosevelt.
Kulhon koulu
Kulhon koulu on Pohjois-Karjalassa Kontiolahden Kulhon kylässä Rekilammen rannalla sijaitseva alakoulu. Koulussa on noin 130 oppilasta ja noin kymmenen opettajaa. Koulu sijaitsee noin kymmenen kilometrin päässä Joensuusta ja noin 20 kilometrin päässä Kontiolahden kuntakeskuksesta. Koulussa on oppilaskunta ja koulun yhteydessä toimii esikoulu.
Historia
Koulun rakentaminen aloitettiin vuonna 1928 ja koulussa oli aluksi vain kaksi opettajaa.
Vuonna 1963 koulua laajennettiin rakentamalla kouluun keittiö ja laajentamalla luokkatiloja. Koulu peruskorjattiin 1990-luvulla. Peruskorjauksen yhteydessä koulu sai uuden lisärakennuksen, johon kuului liikuntasali. Vuonna 2006 koulua laajennettiin vielä rakentamalla neljä uutta luokkahuonetta sekä tilat tietotekniikalle, terveydenhoitajalle ja lääkärille.
Mustajärvi (Padasjoki)
Maantietoa
Järven pinta-ala on 2,5 hehtaaria, se on 300 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Heinjoen valuma-alueeseen (14.223) se kuuluu. Järven vedenpinnan korkeus on 133,3 metriä mpy.
Cenk Akyol
Cenk Akyol (s. 16. huhtikuuta 1987 Kadıköy) on turkkilainen koripalloilija.
Takakentällä pelaava Akyol on edustanut turkkilaisjoukkueiden lisäksi italialaista Air Avellinoa. Akyol voitti Turkin mestaruuden vuosina 2005, 2009 ja 2013 sekä Turkin cup-mestaruuden vuosina 2006, 2007 ja 2009. Akyol on pelannut myös Turkin miesten maajoukkueessa useissa MM- ja EM-kilpailuissa. Vuonna 2010 hän saavutti kotikisoissa Turkin mukana MM-hopeaa. Juniorimaajoukkueista hänelle kertyi useita arvokisamitaleja.
Vuonna 2013 Akyol avioitui lentopallon arvokisamitalisti Naz Aydemirin kanssa.
Atomipommilla kuuhun
Atomipommilla kuuhun on Rehupiiklesin kuudes, vuonna 2007 julkaistu albumi. Albumin kokonaiskesto on 40 minuuttia ja 45 sekuntia. Albumilla on viisi coverkappaletta.
Albumi oli Suomen virallisella listalla vuonna 2007 viikolla 8 sijalla 34. Viikolla 9 sijalla 40, viikolla 10 sijalla 26 ja viikolla 11 sijalla 27.
Kappaleet
Lähde:
Mattia Perin
Mattia Perin (s. 10. marraskuuta 1992 Latina, Italia) on italialainen jalkapalloilija, joka edustaa seuratasolla Italian pääsarjassa Serie A:ssa pelaavaa Juventusta. Perin on pelannut Italian jalkapallomaajoukkueessa ja oli mukana muun muassa MM-kilpailuissa 2014.
Varhainen ura
Perin aloitti uransa pikkuseura Pro Cisternassa, mutta 16-vuotiaana hän siirtyi pääsarjaseura Genoa CFC:n organisaatioon. Näin ollen hänet lasketaan Genoan omaksi kasvatiksi. Perin pelasi kaksi kautta Genoan juniorijoukkueissa, kunnes nousi A-joukkueen kolmosvahdiksi kaudella 2010–2011. Perin oli neljässä Serie A -ottelussa Genoan varamaalivahtina, kunnes loppukaudesta 11. toukokuuta hän teki pääsarjadebyyttinsä ja samalla debyyttinsä aikuisten tasolla. Perin pelasi Genoan maalilla ensi kertaa kotiottelussa AC Cesenaa vastaan, jonka Genoa voitti 3–2.
Seuraavaksi kaudeksi Perin lainattiin toiseksi korkeimmalle sarjatasolle Serie B:hen, Padovan joukkueeseen. Padovassa Perin pelasi 25 liigaottelua ja palasi kauden päätyttyä Genoan vahvuuteen.
Läpimurto Genoassa
Perinin pelattua erittäin vakuuttavasti lainapestillään Pescarassa Genoan seurajohto päätti olla lainaamatta häntä ensi kaudeksi. Perinistä tehtiin Genoan uusi ykkösmaalivahti ja aiempi ykkösvahti, ranskalainen Sébastien Frey, päästettiin pois seurasta. Tämä oli suuri luottamuslause Genoalta nuorelle Perinille. Kausi Genoassa sujui erinomaisesti, Perin pelasi 37 liigaottelua, yhtä vaille kaikki. Hän vakuutti loistavilla peliesityksillään torjuessaan Genoan viidenneksitoista sarjassa. Monet näkivät Perinissä Italian jalkapallon tulevaisuuden ja Goal.com-jalkapallosivusto valitsi Perinin Serie A:n kauden 2013–2014 tähdistökentälliseen.
Maajoukkueura
Perin on pelannut Italian nuorisomaajoukkueissa vuodesta 2009 lähtien. Perin on edustanut Italiaa alle 17-, alle 18-, alle 19-, alle 20- ja alle 21-vuotiaiden maajoukkuetasolla. Alle 21-vuotiaissa Perin on yhä edustuskelpoinen.
Olduvai-teoria
Olduvai-teoria viittaa näkemykseen, jonka mukaan teollisen sivilisaation (määriteltynä energiantuotannolla henkeä kohden) elinkaari on 100 vuotta (1930–2030) tai hieman vähemmän. Teoria tarjoaa kvantitatiivisen pohjan teollisen sivilisaation kehityskaaren tarkastelulle. Sen nimi on viittaus Olduvain rotkoon Tansaniassa.
Teorian historiaa
Olduvai-teorian esitteli ensimmäisenä sähkövoimainsinööri Richard C. Duncan vuonna 1989 alun perin nimellä ”teollisen sivilisaation jännitepulssiteoria” (transient-pulse theory of Industrial Civilization). Duncan käsitteli teoriaansa tukevaa aineistoa vuoden 1993 artikkelissaan The life-expectancy of industrial civilization: The decline to global equilibriu.
Kesäkuussa 1996 Duncan julkaisi artikkelin The Olduvai Theory: Sliding Towards a Post-Industrial Stone Age, missä hän korvasi aiemmin käyttämänsä termin ”jännitepulssiteoria” uudella nimellä ”Olduvai-teoria”. Marraskuussa 2000 hän päivitti teoriaansa Yhdysvaltain geologisen seuran kokouksessa pitämässään esitelmässä The Peak of World Oil Production and the Road to the Olduvai Gorge ja vuonna 2005 hän täydensi aineistoaan vuoteen 2003 asti artikkelissaan The Olduvai Theory Energy, Population, and Industrial Civilization.
Teorian sisältö
Duncan määrittelee teollisen sivilisaation alun siihen hetkeen, jolloin maailman energiantuotanto henkeä kohden ylitti 30 % huippuarvostaan. Vastaavasti sivilisaation lopun hän sijoittaa siihen hetkeen, jolloin energiantuotanto henkeä kohden jälleen putoaa alle 30 prosenttiin huippuarvostaan. Huippuarvo esiintyi hänen mukaansa suurin piirtein alku- ja loppupisteen puolivälissä vuonna 1979, minkä perusteella teollisen sivilisaation 100 vuoden elinkaari sijoittuisi vuosien 1930 ja 2030 välille.
Olduvai-teorian mukaan maailman energiantuotannon eksponentiaalinen kasvu päättyi vuonna 1979, jonka jälkeen energiantuotanto henkeä kohden on pysynyt melko tasaisena. Tämä tasannevaihe päättyy olettaman mukaan suurin piirtein vuonna 2008, jonka jälkeen se kääntyy voimakkaaseen laskuun. Laskun seurauksena on väestökatastrofi, mikä pudottaa maailman väkiluvun kahteen miljardiin vuoteen 2050 mennessä.
Olduvai-teoria jakaa ihmiskunnan historian kolmeen vaiheeseen. Ensimmäinen ”esiteollinen vaihe”, jolloin yksinkertaiset työkalut ja vähäinen käytössä ollut energia rajoittivat talouskasvua, muodosti valtaosan ihmisen kehityshistoriasta. Toinen ”teollinen vaihe” käsittää nykyisen teollisen sivilisaation, joka on onnistunut käyttämään koneita nostaakseen kasvun rajoja. Viimeinen ”jälkiteollinen vaihe”, jolloin ihmiskunta palaa jälleen tasapainoon ympäristön sekä uusiutuvien resurssien kanssa, seuraa teollisen yhteiskunnan romahdusta.
Mattia Perin
Maajoukkueura
Toukokuun lopulla 2014 Italian päävalmentaja Cesare Prandelli nimesi Perinin Italian alustavaan MM-joukkueeseen vuoden 2014 MM-turnaukseen. Perin valittiin myös lopulliseen MM-joukkueeseen, kolmosvahdiksi kokeneen ykkösvahdin ja kapteenin Gianluigi Buffonin sekä Paris Saint-Germainissa pelaavan Salvatore Sirigun taakse.
Olduvai-teoria
Teorian sisältö
Teollisen vaiheen heikentyminen on teoriassa jaettu kolmeen osavaiheeseen:
Mattia Perin
Maajoukkueura
Perin pääsi ensimmäisen kerran pelaamaan maajoukkueessa marraskuussa 2014, kun hän pääsi vaihtopelaajana kentälle ystävyysottelussa Albaniaa vastaan. Kesäkuussa 2018 hän pelasi kokonaan ystävyysottelun Alankomaita vastaan.
Olduvai-teoria
Aikajana
right|thumb|Kirkonkellon muotoinen maaöljyn tuotantokäyrä, jonka [[M. King Hubbert määritteli vuonna 1956.]] Perry Arnett (2007) esittää Olduvai-teorialle seuraavan aikajanan :
Yhdistyneiden kansakuntien elintarvike- ja maatalousjärjestön mukaan kuitenkin maailman ruoantuotannon kasvu ylittää väestönkasvun nykyhetken ja vuoden 2030 välillä.
Kritiikkiä
Richard C. Duncanin määritellessä teoriaansa vuoden 1979 maailman energiankulutuksen huippu henkeä kohden oli 11,15 öljybarrelia vuodessa (koko energiankulutus muutettuna öljyksi). Myöhemmin kuitenkin energiankulutus henkeä kohden kasvoi ylittäen vuoden 1979 huipun, ja vuonna 2006 kulutus oli 12,12 barrelia henkeä kohden vuodessa. Tämä on selkeästi ristiriidassa Duncanin teorian kanssa, jonka mukaan energiankulutus henkeä kohden ei nouse vuosien 1979 ja 2008 välissä. Duncan ei ole kommentoinut tähän suunnattua kritiikkiä.
Toinen Olduvai-teoriaa kohtaan suunnattu kritiikki muistuttaa paljon Malthusin väestöteoriaa (so. väestönkasvu, jos sitä ei rajoiteta, kasvaa geometrisen sarjan mukaan, mutta ruoantuotanto kasvaa vain lineaarisen sarjan mukaan) ja muita pandeemiseen ruokapulaan liittyviä teorioita kohtaan suunnattua kritiikkiä. Sen mukaan Duncanin teoria ei ota tarpeeksi huomioon teknologista kehitystä ja yhteiskunnallista muutoskykyä. Esimerkiksi vaihtoehtoisten energianlähteiden kehitys voi mahdollistaa kestävän energiankulutuksen nykyisellä tasolla. Kulutustottumuksia puolestaan on mahdollista säädellä yhteiskunnallisen muutoksen ja kulttuurisen evoluution avulla, pyrkien esimerkiksi resurssien säästämiseen. Siten uudet teknologiat yhdessä kulutustottumusten muutosten kanssa voisivat huomattavasti vaikuttaa Olduvai-teorian seuraamusten todennäköisyyteen.
Sitaatti
Duncan perustelee viittaustaan Olduvain rotkoon teorian nimessä seuraavalla tavalla: "...(1) se on aiheellisesti kuuluisa, (2) olen ollut siellä, (3) sen pitkä, kumea ääni on aavemainen ja pahaenteinen, ja (4) se on hyvä metafora 'kivikautiselle elämäntavalle'."
Love Like This
Love Like This on englantilaisen poplaulaja Natasha Bedingfieldin kolmannelta studioalbumilta Pocketful of Sunshine julkaistu single. Se julkaistiin 20. syyskuuta 2007, ja 12. maaliskuuta 2008 mennessä sitä oli myyty platinalevyyn oikeuttava määrä.
Tausta ja kirjoittaminen
Vuonna 2007 Bedingfield alkoi kirjoittaa uutta materiaalia Pocketful of Sunshine -albumiaan varten. "Love Like This" -laulussa kerrotaan rakastumisesta ihmiseen, jonka on tuntenut koko elämänsä ja joka on aina rakastanut sinua, mutta tajuat sen vasta nyt.
Rytky
Rytky tarkoittaa seuraavia:
These Words
These Words (tunnetaan myös nimellä These Words (I Love You, I Love You)) on englantilaisen poplaulajan Natasha Bedingfieldin debyyttialbumilta Unwritten toisena julkaistu single. Se julkaistiin Isossa-Britanniassa 16. elokuuta 2004 ja se oli singlelistan sijalla yksi, ja sitä myytiin Yhdysvalloissa ja Australiassa platinaa. Laulu sai myös kriitikoilta hyvät arvostelut.
Mika Hentunen
pienoiskuva|Hentunen Helsingin kirjamessuilla 2018 Mika Hentunen (s. 9. kesäkuuta 1966) on suomalainen ulkomaantoimittaja, joka toimii Yleisradion Aasian-kirjeenvaihtajana. Aikaisemmin hän on työskennellyt Yhdysvaltain-kirjeenvaihtajana ensin MTV:lle ja Suomen Tietotoimistolle vuosina 2001–2007 ja sittemmin Ylelle vuosina 2017–2021. Syksystä 2022 kesään 2023 hän toimi Yleisradion Nato-erikoistoimittajana.
Toimittajana
Kauppatieteiden maisteriksi valmistuttuaan Mika Hentunen toimi freelance-toimittajana Münchenissä, Soulissa ja Pariisissa sekä opiskeli Journalistes en Europe -ohjelmassa Pariisissa. Hän teki töitä Yleisradiolle, jonka palvelukseen hän palasi vuonna 2009. Vuosina 1999–2001 hän toimi MTV3:n Eurooppa-kirjeenvaihtajana ja 2001–2007 MTV3:n ja Suomen Tietotoimiston Yhdysvaltain-kirjeenvaihtajana. Ylen Yhdysvaltain-kirjeenvaihtajana hän toimi 2017–2021.
Keväällä 2022 Hentunen opetti Pekingissä Tsinghua-yliopiston journalismiohjelmassa, jota Bloomberg ja toimittajajärjestö International Center for Journalists rahoittavat. Syksyllä 2022 hän toimi Ylen Nato-erikoistoimittajana ennen siirtymistään Aasian-kirjeenvaihtajaksi asemapaikkanaan Peking.
Oman toimittajantyönsä ohella Hentunen on ollut Yhdysvalloissa Robert F. Kennedy Journalism Awards -journalistipalkintojen kansainvälisenä tuomarina vuodesta 2018 lähtien. Tasavallan presidentti myönsi hänelle 2021 Suomen Leijonan ritarimerkin.
Kirjallinen ura
Hentunen on julkaissut viisi kirjaa, joista kolme on tietokirjoja ja kaksi romaaneja. Hänen viimeisin teoksensa on Donald Trumpin presidenttikaudesta kertova Trumpin perintö (Docendo 2021). Hänen esikoisromaaninsa Attan aarre on julkaistu saksaksi nimellä Suworows Schatz (Antium Verlag 2019). Romaanit ovat tyylilajeiltaan trillereitä.
Hän on suomentanut amerikkalaisen bisneskirjallisuuden bestsellerin Snakes in Suits, joka julkaistiin Suomessa nimellä ''Käärmeet liituraidassa - Psykopaatit työelämässä. (Gilgames 2007).''
Hentunen on toiminut lukijana yli sadassa lukemisesteisten Celia-kirjaston tuottamassa äänikirjassa.
Yksityiselämä
Hentunen on koulutukseltaan kauppatieteiden maisteri. Hän on ollut vuodesta 1991 naimisissa toimittaja, toimitusjohtaja Kristiina Heleniuksen kanssa. He tapasivat opiskellessaan Turun kauppakorkeakoulussa. Heillä on aikuinen tytär.
Hentunen oli lahjakas junioriurheilija. Hän saavutti yleisurheilussa useita Suomen mestaruuksia ja ennätyksiä, joista yksi ikäkausi-SE on edelleen voimassa.
Iso Kokonlampi
Iso Kokonlampi on Pirkanmaalla Kihniössä Naarminkylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso Kokonlampi on osa Vääräjoen valuma-aluetta.
Maantietoa
Lammen pituus on 300 metriä, leveys 200 metriä ja sen pinta-ala on 4,3 hehtaaria. Se sijaitsee kangasmaastossa notkossa olevalla suolla. Sen ympäristö on ojitettu ja kaksi suo-ojaa laskee lampeen. Toinen ojista tuo Kankarilammen vedet. Lammen laskujoki on Vääräjoki, joka laskee Kankarinjärveen. Rantaviivan pituus on 900 metriä ja se on täysin rakentamaton eikä sinne johda teitä.
Vähä Kokonlampi
Vähä Kokonlampi eli Kokonlampi on Pirkanmaalla Kihniössä Naarminkylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Kokonlampi on osa Vääräjoen valuma-aluetta.
Maantietoa
Lammen pituus on 270 metriä, leveys 80 metriä ja sen pinta-ala on 1,6 hehtaaria. Se sijaitsee kangasmaastossa suolla ja siihen laskee kaksi suo-ojaa. Sen laskuoja yhtyy 150 metrin jälkeen Vääräjokeen, joka laskee Kankarinjärveen. Rantaviivan pituus on 600 metriä. Sen rannoille ei ole rakennettu asuntoja, mutta lammen koillispuolella sijaitsee Kokon entinen maatila. Sinne johtaa tie Naarminkylältä Kihniön keskustan suunnalta.
Lina Bonde
Bonden esikoiskokoelma tecknar snö ilmestyi vuonna 2020. Bonden toinen runokokoelma om er mamma & om mig valittiin Tanssiva karhu -ehdokkaaksi 2022.
Bonden runoja on julkaistu myös suomenruotsalaisessa Astra-kulttuurilehdessä sekä Förlaget-kustantamon antologiassa Denna framtid är vår (2018).
Attendo
Attendo on Ruotsissa vuonna 1985 perustettu Pohjoismaiden suurin terveydenhuolto- ja hoivapalveluyritys. 1990-luvun puolivälin jälkeen Attendo aloitti laajentamisen Norjaan ja Tanskaan.
Yrityksellä on Pohjoismaissa 510 toimipaikkaa, joissa on noin 24 000 työntekijää. Yhtiöllä on 370 hoivakotia eri puolilla Suomea (2019).
Attendon visio on olla ”vahvistamassa ihmistä”.
Omistus
Attendon suurimmat (yli 2 % osakkeista omistavat) osakkeen omistajat olivat 28. joulukuuta 2018 seuraavat: 20 suurinta omistajaa omistivat yhteensä 78,92% osakkeista.
Yrityskaupat
Suomessa Attendon edeltäjä MedOne aloitti toimintansa vuonna 2000. Sen toiminnot yhdistettiin Attendoon vuonna 2007.
Yhtiö tiedotti 31. toukokuuta 2017 ostaneensa 150 miljoonalla eurolla noin 2 800 asiakaspaikkaa tarjoavan hoivayhtiö Mikevan. Mikevalla oli palvelutarjontaa mielenterveyskuntoutujien ja vammaisten asumispalvelujen saralla, ja Attendon mukaan se täydentää maantieteellisesti yhtiön tarjontaa ikäihmisten palveluasumisessa.
Lokakuussa 2017 Kilpailu- ja kuluttajavirasto hyväksyi yrityskaupan, jossa Attendo osti Mi-Hoiva Oy:n. Viraston selvitysten perusteella yrityskauppa ei olennaisesti estä kilpailua Suomen markkinoilla.
Attendo on tehnyt vuodesta 2015 vuoden 2018 marraskuuhun yhteensä 24 yritysostoa.
Toukokuussa 2018 Terveystalo ilmoitti ostavansa Attendon terveyspalvelut Suomessa.
Attendo Suomi
Attendo Suomi on Attendo-konsernin alaisuudessa toimivia yksityisiä sosiaali- ja terveyspalveluyrityksiä hallinnoiva yritysryhmä. Se toimii perusterveydenhuollon, hoivan, työterveyshuollon, suun terveydenhuollon, lastensuojelun ja erikoissairaanhoidon alalla.
Yritys toimii Suomessa 65 paikkakunnalla. Vuonna 2017 Attendo Suomen liikevaihto oli 511 miljoonaa euroa ja se työllisti noin 10 000 työntekijää.
Vuonna 2010 Attendo MedOne Oy oli liikevaihdolla mitattuna Suomen toiseksi suurin terveyspalvelualan yritys Suomen Terveystalo Oy:n jälkeen. Vuonna 2011 Attendo Oy oli Suomen suurin sosiaalipalveluyritys. Attendo Suomi oli liikevaihdolla mitattuna alansa suurin yritys vuonna 2015.
Muhniemen Reginakappeli
Muhniemen Reginakappeli on rakennettiin nykyisin Kouvolaan kuuluvan Anjalan Muhniemen kylään vuonna 1952 Carl Frankenhauserin suunnitelmien pohjalta. Se on torniton suorakaiteen muotoinen pitkäkirkko, jonka alttaripäädystä erkanee runkohuonetta matalampi suorakulmion muotoinen sakaristo. Erillinen, kaksinivelinen kellotapuli valmistui 1956 silloisen Anjalan kunnan rakennusmestari Elis Ardellin piirustusten pohjalta.
Attendo
Attendo Suomi
Attendo pitää suurimpana kilpailijanaan julkisia palveluita ja kuntasektoria.
Vuonna 2017 Attendo Oy:n kasvuprosentti oli 18,17 %, nettotulos 28 962 000 euroa ja sijoitetun pääoman tuottoprosentti oli 40,9 %.
Muhniemen Reginakappeli
Kirkko palvelee nykyisin siunauskappelina ja sen eteläpuolella on Muhniemen hautausmaa. Rakennuksen kokonaispinta-ala on 150 neliötä. Kappeli peruskorjattiin 1987. Istumapaikkoja kappelissa on 130 ihmiselle.
Attendo
Ulkoistukset kunnilta Attendolle
Pyhtää ulkoisti sosiaali- ja terveyspalvelunsa Attendolle vuoden 2015 alusta. Attendo vastaa myös Rääkkylän, Tohmajärven, Puolangan ja Kärsämäen sosiaali- ja terveyspalveluiden tuottamisesta. Myös Sulkava ja Sysmä ulkoistivat palvelut Attendolle vuoden 2017 alusta alkaen.
Attendon ulkoistuksia tutkineen Kuntamaisema Oy:n tutkija Laura Käsmän mukaan "ulkoistaminen näyttää tuottavan kuntien kannalta kustannustehokkuutta ja myös palveluiden saatavuuden parantumista etenkin terveyspalveluissa."
Verovastuullisuus
Finnwatchin toukokuussa 2019 julkaistussa sote-alan verovastuullisuusselvityksessä, Attendo sai kuudesta vertaillusta yhtiöstä toiseksi huonoimman kokonaisarvosanan -1 (asteikolla -11 ... +11). Finnwatch toteaa raportissaan että Attendon Suomen konsernin yhtiöillä ei ole julkista verostrategiaa. Attendo vastasi kyselyyn vain osittain ja vain konsernin Suomen yhtiöitä koskien. Attendon entisellä tytäryhtiöllä on veroriita, jonka euromääräisestä suuruudesta ei Finnwatch saanut tietoa. Yhtiö on hävinnyt riidan hallinto-oikeudessa ja korkeimmassa hallinto-oikeudessa. Yhtiö on luopunut aggressiivisesta osakaslainoihin perustuvasta verojärjestelystään yli viisi vuotta tarkasteluajankohtaa aikaisemmin, ja Attendo sai täydet pisteet verovastuullisuudesta rajat ylittävien järjestelyjen osalta. Attendo ei antanut tietoja siitä, moniko sen lääkäreistä työskenteli ulkopuolisina palveluntarjoajina, selvitettäessä tulonmuuntoa, jolla tarkoitetaan ansiotulojen muuttamista pääomatuloiksi (tai päinvastoin) pienemmän veroasteen saavuttamiseksi.
Tekniset innovaatiot
Elokuussa 2017 yhtiö kertoi ostaneensa kahdeksaan hoivakotiin XL-kokoisen tablet-tietokoneen ikäihmisten ja omaisten yhteydenpitoa varten. Aiemmin yhtiön viihdekäyttöön hankkima hoivarobotti Lydia on ollut otsikoissa esimerkkinä hoitoalan digitalisoitumisesta.
Maksukorotus-vaatimukset edeltäjän aikana
Syksyllä 2009 Suomen Kuntaliitto vastusti perusteettomana Attendon edeltäjän MedOnen yksipuolista päätöstä vaatia korotusta kunnilta perimiinsä maksuihin vedoten sikainfluenssan mahdollisesti aiheuttamiin lisäkustannuksiin. Myöhemmin MedOne perääntyi vaatimuksissaan.
Verovälttely 2010-luvun alussa
Syksyllä 2012 paljastui, että Attendo houkuttelee lääkäreitä palvelukseensa tarjoamalla opastusta verosuunnittelussa. Yhtiön laskelmien mukaan lääkärit voivat välttää veroja jopa kymmeniä prosenttiyksikköjä, ja veroja kertyisi kolmessa vuodessa 100 000 euroa vähemmän lääkäriä kohti. Vuonna 2013 Finnwatch syytti Attendoa tulojen siirrosta veroparatiiseihin. Vuonna 2019 omistajapohjan muutosten myötä verovälttelyä ei yhtiön mukaan enää tapahdu.
Attendon valitukset hoitajamitoituksista
Attendo on tehnyt vuosina 2014–2017 viranomaisten määräämistä hoitajamitoituksista hallinto-oikeuteen kahdeksan valitusta. Kahdesta päätöksestä yhtiö on valittanut korkeimpaan hallinto-oikeuteen. Muut alan yritykset eivät ole tehtailleet vastaavia valituksia.
Korkeimman hallinto-oikeuden presidentti Kari Kuusiniemen mainitsemassa valituksessa Attendo oli pyytänyt saada alempaa hoitajamitoitusta kuin mitä sosiaalipalveluiden tuottamiseen vaadittavassa luvassa on määrätty. Perusteluina käytettiin, että toiminta on aiemman jatkamista ja että muillakaan ei ole ollut korkeampia mitoituksia. Lisäksi valituksessa mainittiin tietyistä järjestelyistä, joilla voitaisi taata hoidon tason säilyminen alemmallakin mitoituksella. Hallinto-oikeus hylkäsi valituksen eikä korkein hallinto-oikeus muuttanut päätöstä.
Vuonna 2014 Attendo katsoi, että kaksi yöhoitajaa on Tohmajärvellä riittävä määrä kolmeen lähekkäin sijaitsevaan tehostetun palveluasumisen yksikköön. Yhtiö perusteli asiaa sillä, että kaksi yksiköistä sijaitsee samassa pihapiirissä ja yöhoitajat voisivat helposti liikkua yksiköstä toiseen ja tarvittaessa pisimmän matkan, noin 600–700 metriä, autolla. Lisäksi yhtiö perusteli yöhoitajien määrää kameravalvonnalla ja turvarannekkeilla, joiden avulla asukkaat saavat yhtiön mukaan välittömästi yhteyden hoitajaan. Helsingin hallinto-oikeus ei muuttanut Valviran päätöstä.
Ongelmia Suomen hoivakotien toiminnassa
Tammikuussa 2019 uutisoitiin laajasti Attendon kilpailijan hoivakotimarkkinoilla, Esperi Caren toiminnan ongelmista. 29. tammikuuta 2019 Yle uutisoi, että myös Attendon toiminnassa on ollut puutteita. Hoivakodeissa on ollut aliravittuja vanhuksia, vanhuksia on ulkoilutettu liian harvoin ja ongelmia on ollut myös vaippojen riittävässä vaihtamisessa.
Aliravitsemustapaus Espoossa
Espoossa, Attendo Laaksolahden hoivakodissa olleista vanhuksista oli aluehallintoviraston tarkastuksen mukaan 17 aliravittuja. Heidän painoindeksinsä oli niin alhainen, että ennenaikaisen kuoleman riski oli Avin mukaan lisääntynyt.
Alavuden hoivakodin toiminnan keskeyttäminen
Attendon Alavudella toimintansa 8. tammikuuta 2019 aloittaneen Pelimanni-hoivakodin toiminta keskeytettiin aluehallintoviraston (Avi) päätöksellä 9. helmikuuta 2019. Päätös astui voimaan välittömästi. Avin mukaan Pelimannin ”toiminta ei vastaa sille myönnettyä yksityisestä sosiaalihuollosta annetun lain mukaista lupaa ja toimintayksikön asiakasturvallisuus vaarantuu vakavasti, mikäli toimintaa jatketaan.” Kuntayhtymä on käynyt tarkastuskäynnillä 15., 16., 22., 25. ja 31. tammikuuta sekä 1., 5. ja 6. helmikuuta, Avi 7. helmikuuta.
Tammikuun 18. päivänä Pelimannissa oli sijoitettuna kaikkiaan 49 tehostetun palveluasumisen asiakasta. Keskeytyksen syynä oli henkilöstön määrä ja se että tiettyjä pätevyyksiä ei ole ollut tarpeeksi. Toimintayksiköstä oli irtisanoutunut kymmenen työntekijää toiminnan aloittamisajankohdan jälkeen. Attendo on myöntänyt, että Pelimannin henkilöstömitoitus ei ole vastannut sovittua koko toiminnan aikana. Hoivakodissa on kuollut kuusi asukasta vajaan kuukauden aikana ja syitä siihen selvitetään. Valviran mukaan epäilyt kohdistuvat saman tyyppisiin asioihin kuin Esperi Caren hoivakoti Ulrikassa Kristiinankaupungissa.
Hoivakodin luvassa henkilöstömitoituksen vaatimus on 0,65, mutta tämä ei ole edes Attendon omien ilmoitusten mukaan toteutunut kertaakaan. Mukaan on laskettu ensimmäisen vuoden lähihoitajaopiskelijoita, mikä vähentää tosiasiallista hoitohenkilöstömitoitusta. 9. helmikuuta viranomaisille toimitettiin lukuisia eri versioita työvuorolistoista, osa niistä oli keskenään ristiriitaisia. Lääkkeiden toimituksessa apteekista on ollut viiveitä, ja esimerkiksi lääkärin perjantaina määräämä lääke virtsatietulehdukseen on annettu vasta tiistaina. Tämän viiveen Attendo on kiistänyt. Tukipalveluista, kuten pyykistä, ruuanlaitosta ja siivouksesta, vastaavia on ollut paljon vähemmän kuin luvassa edellytetään. Yövuorolaisen on täytynyt pestä lattiat. Haastatellun hoitajan mukaan viriketoimintaa tai ulkoilua ei ole ehditty järjestää. Tehostetussa palveluasumisessa on ollut enemmän vanhuksia kuin luvassa määrätään, ja toisaalta kevyemmän palveluasumisen puolella on useita vanhuksia, jotka kuntayhtymän tietojen sekä Avin havaintojen mukaan kuntonsa puolesta kuuluisivat tehostettuun palveluasumiseen. Pelimanni-hoivakodissa hoitaja on yöllä kaukana tehostetun palveluasumisen huonokuntoisista asukkaista, koska rakennuksen siipien välissä on aula ja kaksi suljettua ovea. Attendo on vedonnut osaksi siihen, että se voi hätätilanteissa hälyttää paikalle väkeä muista yksiköistään. Avi ei tähän usko, koska sen tietojen mukaan muissakin yksiköissä henkilöstömitoitus on niukka.
Attendon toimitusjohtaja Pertti Karjalainen kertoi 9. tammikuuta ongelmien johtuneen liian kiireellisestä muutosta ja että Alavuden asukkaiden raskashoitoisuus pääsi yllättämään yhtiön. Hän totesi tietävänsä lääkärinä, että kun tehdään asukasmuuttoja hoitolaitoksesta toiseen, alkuvaiheessa tapahtuu tavallista useampia poismenoja ja että muutto on lisärasite. Karjalaisen mukaan Attendo on selvittänyt irtisanoutuneiden lähdön syitä. Hänen mukaansa "ainakin yksi vahva syy näyttäisi olevan se, että he (työntekijät) ovat mielikuvaltaan halunneet tulla kevyemmän hoivan yksikköön. Sitten on paljastunut, että asukkaat ovat aika raskashoitoisia ja että heitä hoidetaan loppuun asti. Tämä työnkuva ei ole vastannut heidän odotuksiaan ja tästä syystä he ovat irtisanoutuneet." Karjalainen toteaa että ongelmat tietojärjestelmissä ovat puolestaan selityksenä sekaannuksille työvuoroissa. Hänen mukaansa viranomaiset ovat antaneet Attendolle "erityistä kiitosta tiloista ja tekniikasta sekä henkilöstön työolosuhteista.”
Jalasjärven hoivakodin puutteet lääkehoidossa
19. helmikuuta 2019, aluehallintoviraston ja Valviran ennalta ilmoittamattomalla tarkastuskäynnillä Jalasjärven Attendo Tepontuvalla löytyi puutteita lääkehoidon kokonaisprosessissa ja hoitajien lupa-asioissa. Lääkehoito siirtyi tilapäisesti kuntayhtymän vastuulle, kunnes Attendo pystyy näyttämään, että lääkehoitotoiminta on lainmukainen ja toimiva.
Jyväskylän hoivakodin ongelmat lääkehoidossa ja hoitajamitoituksessa
Jyväskylän kaupunki havaitsi helmikuussa 2019 aluehallintoviraston ja Valviran kanssa epäkohtia Attendo Holstinpuiston perushoidossa, henkilöstömitoituksessa ja asiakkaiden lääkehoidossa. Holstinpuisto on tehostetun palveluasumisen toimintayksikkö. Kaupunki otti hoivakodin lääkehoidon prosessin toistaiseksi haltuunsa torstaina 21. helmikuuta.
Koronaviruskuolemat Ylä-Savossa
Huhtikuussa 2020 Aluehallintovirasto otti Kiuruvedellä toimivan Attendon Kallionsydämen vanhusyksikön valvontaansa, koska siellä oli kuollut 8 potilasta koronaviruspandemiaan.
Vaarallisen kemikaalin aiheuttama kuolema Etelä-Savossa
Attendon Etelä-Savon Mäntyharjussa sijaitsevassa hoivakodissa kuoli vanhus marraskuussa 2022 vaarallisen kemikaalin seurauksena. Etelä-Savon sosiaali- ja terveyspalvelujen kuntayhtymä pyysi poliisia tutkimaan kuolitapausta, mutta poliisi ei epäillyt rikosta. Onnettomuustutkintakeskus tutki tapahtuman.
Tutkinnassa paljastui, että Attendon henkilökunta oli jättänyt tilaamatta huoltoyhtiön korjaamaan tukkeutuvan viemärin ja oli käyttänyt viemärinavausrakeita sen sijaan. Vaarallista kemikaalia säilytettiin lukitsemattomassa kaapissa keittiössä, eikä Attendon yksikössä ei ollut laadittu toimintatapoja asiaan liittyen. Hoitokodissa ei oltu ymmärretty kemikaalia vaaralliseksi muistisairaille.
Hoivakodissa oli ollut paikalla yksi lähihoitaja, joka oli tehnyt kirjauksia aulassa, eikä ollut havainnut vanhuksen menneen keittiöön ja syöneen kemikaalia. Vanhus kuoli rakeisiin kahdenpäivän kuluttua niiden syömisestä.
Kannanottoja
Kokoomuksen puheenjohtaja, sisäministeri Petteri Orpo kommentoi vaalitentissä erikseen Attendon Alavuden hoivakodin toiminnan keskeyttämistä, ja sanoi pitävänsä tilannetta sietämättömänä.
SDP:n kansanedustaja Satu Taavitsainen kommentoi Alavuden hoivakodin tapausta seuraavasti: ”Voi taivas varjele meitä, mikä kauhukone Suomeen on synnytetty". Taavitsainen totesi 10 vuotta aiemmin ajatelleensa, että Suomi Euroopan ensimmäisenä suurten ikäluokkien eläköitymisen kohtaavana maana voisi näyttää positiivista esimerkkiä vanhustenhuollossa, mutta näyttääkin muille maille, miten ei ainakaan pidä tehdä. Hän totesi leikkauspolitiikan ajaneen Suomen ongelmiin ja että valtion pitää pyytää omaisilta ja vanhuksilta anteeksi.
Vihreä liitto on esittänyt Attendoon ja Esperi Careen liittyvän hoivakohun myötä vanhustenhoitoon voitontavoittelun kieltoa ja toisena vaihtoehtona voittokattoa. Myös perussuomalaisten eduskuntaryhmän puheenjohtaja Leena Meri on ehdottanut hoivayrityksille tuottokattoa.
Förlaget
Förlaget on vuonna 2015 perustettu suomalainen kirjankustantamo, joka julkaisee ruotsinkielistä kaunokirjallisuutta sekä lastenkirjoja.
Förlagetin perusti Sophia Jansson, ja sen ensimmäiset kustannustoimittajat olivat aikaisemmin Schildts & Söderströms -kustantamossa työskennelleet Sara Ehnholm-Hjelm ja Tapani Ritamäki. Heidän mukanaan Schildts & Söderströmsiltä siirtyi Förlagetille 38 suomenruotsalaista kirjailijaa, joukossa muun muassa Jörn Donner, Claes Andersson, Märta Tikkanen, Monika Fagerholm ja Tua Forsström. Kustantamolla on myös oikeudet osaan Tove Janssonin teoksista.
Kustantamon taustalla on Muumien oikeuksia hallinnoiva Moomin Characters. Sen pääosakas Sophia Jansson on Tove Janssonin veljentytär.
Kivijärvi (Padasjoki, Nyystölä)
Kivijärvi on Päijät-Hämeessä Padasjoella Nyystölän kylän lähellä sijaitseva järvi.
Maantietoa
Järven pinta-ala on 2,1 hehtaaria, se on 250 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 900 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Heinjoen valuma-alueeseen (14.223) se kuuluu. Järven vedenpinnan korkeus on 136,3 metriä mpy.
Josh Dubovie
thumb|right|250px|Josh Dubovie. Josh Dubovie (s. 27. marraskuuta 1990) on brittiläinen laulaja. Hän edusti Yhdistynyttä kuningaskuntaa vuoden 2010 Eurovision laulukilpailussa kappaleella ”That Sounds Good to Me”, joka jäi kilpailun jumbosijalle 10 pisteellä.
Annam
thumb|[[Ranskan Indokiinan aluejako. Annam on merkitty keltaisella.]] Annam (安南), eli Rauhoitettu etelä on alue Keski-Vietnamissa. Kiinalaiset valtasivat sen 111 eaa. (Han-dynastia) ja antoivat alueelle tämän nimen (mandariiniksi Ānnán; sama kuin Kofi Annanin nimi kiinalaisittain). Paikallisesti alue tunnetaan nimellä Trung Bộ (中圻) eli ”Keskeinen rajamaa”. Se oli aiemmin kuningaskunta, jonka pääkaupunki oli Huế. Ranskalaiset olivat vallanneet sen vuonna 1884.
Annamilaiset ovat etnisesti lähellä kiinalaisia, mutta heillä on yhteyksiä myös malaijeihin. Alueen länsiosissa ylängöllä eläneistä etnisistä kansoista on kollektiivisesti käytetty ranskan kielestä juontuvaa nimitystä montagnards, ”vuoristolaiset”, (joskus ”moi-kansa”). Montagnards kansojen kulttuuri on nyttemmin sulautunut valtaväestöön.
Muut kaksi Vietnamin aluetta, jotka olivat ensin Kiinan ja Ranskan-Kiinan sodan jälkeen Ranskan vallassa, olivat Kotšinkiina ja Tonkin.
Alueesta kertoo vuonna 1335 julkaistu ensimmäinen Vietnamista kertova kirja, 20-osainen An Nam Chí Lược (Lyhennetyt Annamin asiakirjat, 《安南志略》), jonka kirjoitti Lê Tắc (黎崱).
Nimi on myös polveutunut Laosin ja Vietnamin rajalla olevan, 1 100 kilometriä pitkän, korkeimmillaan 2 958 metrin korkeuteen nousevan vuoriston, Annamin ylängön, ranskankieliseksi nimeksi la Chaîne Annamitique.
Sture Lagerwall
Sture Lagerwall (13. joulukuuta 1908 Tukholma, Ruotsi – 1. marraskuuta 1964 Malmö, Ruotsi) oli ruotsalainen näyttelijä.
I Bruise Easily
I Bruise Easily on Natasha Bedingfieldin debyyttialbumilta Unwritten neljäntenä julkaistu single. Laulun ovat kirjoittaneet Natasha Bedingfield, Andrew Frampton, Wayne Wilkins ja Paul Herman.
All You Can Eat
All You Can Eat on yhdysvaltalaisen metalliyhtyeen Steel Pantherin neljäs albumi. Albumi julkaistiin 1. huhtikuuta 2014. Albumin julkaisusta ilmoitettiin syyskuussa 2013. All You Can Eat debytoi Suomen virallisen listan sijalla 37.
Albumin ensimmäinen single oli "Party Like Tomorrow is the End of the World". Toinen single oli "The Burden of Being Wonderful", joka julkaistiin 21. tammikuuta 2014. Kolmas single "Gloryhole" julkaistiin 18. maaliskuuta 2014 Steel Pantherin YouTube-kanavalla.
Maaliskuun lopussa Steel Panther julkaisi kaikki levyn kappaleet YouTubessa.
Kappaleet
Albumin kappalelista julkaistiin 13. tammikuuta 2014.
Megaforce Records
Megaforce Records on yhdysvaltalainen levy-yhtiö. Sen tunnetuimpia yhtyeitä ovat muiden muassa Metallica, Testament, Anthrax, S.O.D., Manowar, ja suomalainen Stone. Megaforce Records perustettiin vuonna 1982 Old Bridgessä, New Jerseyssä.
Risiini (kasvi)
Risiini (Ricinus communis) on Itä-Afrikasta ympäri maailmaa levinnyt tyräkkikasvi (Euphorbiaceae), jonka papumaisista hedelmistä saadaan puristamalla risiiniöljyä ja syanidiakin voimakkaampaa risiini-myrkkyä. Risiinin kukat ovat pienet ja terälehdettömät ja lehdet ovat väriltään joko punertavat tai tummanvihreät. Sormiosaisten lehtien halkaisija on jopa 30 cm.
Kanem-Bornu
Kanem-Bornu oli historiallinen valtakunta Afrikassa. Se sijaitsi nykyisten Tšadin ja Nigerian valtioiden alueella. Valtakunta syntyi tuntemattomana ajankohtana Tšadjärven ympärille. 800-luvulta lähtien arabialaiset maantieteilijät alkoivat kutsua valtakuntaa kanem-valtakunnaksi. Kanem-Bornu hajosi vasta vuonna 1893. Suurimmillaan sen alueisiin kuului nykyinen eteläinen Libya, Tšad, Nigeria ja pohjoinen Kamerun. 1200-luvulta lähtien valtakunnan historia on talletettu kuninkaalliseen kronikkaan Diwaniin, jonka saksalainen löytöretkeilijä Heinrich Barth löysi vuonna 1850.
Pitkä Hanskuusisto
Pitkä Hanskuusisto on Päijät-Hämeessä Padasjoella Vakkilan kylän lähellä sijaitseva järvi.
Maantietoa
Järven pinta-ala on 1,8 hehtaaria, se on 400 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä.
Sinan Güler
Sinan Güler (s. 8. marraskuuta 1983 Istanbul) on turkkilainen koripalloilija.
Takakentällä pelaava Güler on edustanut turkkilaisjoukkueiden lisäksi yhdysvaltalaisia yliopistojoukkueita. Güler voitti Eurocupin vuonna 2016, Turkin mestaruuden vuonna 2009 ja Turkin cup-mestaruuden vuonna 2009. Hän on myös pelannut useasti Turkin pääsarjan tähdistöottelussa. Güler on pelannut myös Turkin miesten maajoukkueessa useissa MM- ja EM-kilpailuissa. Vuonna 2010 hän saavutti kotikisoissa Turkin mukana MM-hopeaa.
Paulão (jalkapalloilija, 1985)
Paulão (oik. Paulo Eduardo Rodrigues Lima, s. 16. lokakuuta 1985 Florianópolis, Brasilia) on brasilialainen jalkapalloilija, joka edustaa PoPaa. 187 senttimetriä pitkän Paulãon pelipaikka on keskuspuolustaja.
Kreikan parlamenttivaalit 2012 (kesäkuu)
Kreikan parlamenttivaalit 2012 järjestettiin 17. kesäkuuta 2012. Vaaleissa valittiin Kreikan parlamentin 300 jäsentä kaudelle, joka alkoi 17. kesäkuuta 2012 ja päättyi 31. joulukuuta 2014. Vaalit olivat 15. Kreikan kolmannen tasavallan aikana eli vuodesta 1974.
Paulão (jalkapalloilija, 1985)
Loukkaantuneen Juha Luoman korvaajaksi hankittu Paulão siirtyi PoPaan 30. heinäkuuta 2009 allekirjoittaen loppukauden kattavan sopimuksen, johon sisältyy optio seuraavasta kaudesta.
Kreikan parlamenttivaalit 2012 (kesäkuu)
Vaalit jouduttiin järjestämään, sillä toukokuun ennenaikaisten parlamenttivaalien jälkeiset hallitusneuvottelut kariutuivat. Vaalit voitti edellisten vaalien tavoin liberaalikonservatiivinen Uusi demokratia. Myös vasemmistoliitto Syriza nosti kannatustaan. Vaalien jälkeen pääministeriksi nousi Antónis Samarás, ja muodostettiin Samarásin hallitus. Hallitusneuvottelut olivat nopeat, ja Uuden demokratia, Pasokin ja Demokraattisen vasemmiston muodostama hallitus aloitti toimintansa jo keskiviikkona 20. kesäkuuta.
Keskiluku
Keskiluku on tunnusluku, joka kuvaa aineiston keskikohtaa. Keskikohdan kuvaamiseen ei ole yksiselitteistä menetelmää, ja paras tunnusluku vaihtelee tilanteen mukaan. Yleisimmin käytettyjä keskilukuja ovat:
Esimerkki: lukujoukon {1, 1, 2, 3, 6, 7, 8} keskilukuja
Tämän esimerkin helpoin laskettava keskiluku on moodi: lukua 1 on enemmän kuin mitään muuta (2 kappaletta, kun kaikkia muita on vain 1), joten moodi on 1.
Esimerkkijoukon mediaania varten luvut järjestetään suuruusjärjestykseen, jolloin keskimmäiseksi asettuu luku 3. Tätä pienempiä (1, toinen 1 ja 2) ja suurempia (6, 7 ja 8) lukuja on yhtä paljon. Lukujen mediaani on siten 3.
Joukon lukujen summa on 28, joka jaettuna lukujen määrällä (7) on 4. Keskiarvo on siis 4.
Neliöllinen keskiarvo = ≈ 4,84.
Jonni Blomqvist
Jonni Blomqvist (s. 25. tammikuuta 1998 Jyväskylä) on suomalainen aitajuoksija, joka edustaa HIFK-Friidrottia. Vuoteen 2022 asti hän edusti Porvoon Akillesta. Hänen valmentajansa on Stefan Tallqvist.
Kalevan kisoissa Blomqvist sai 400 metrin aitajuoksussa hopeaa vuonna 2021 ja pronssia vuonna 2020. Vuoden 2020 sisäratojen Suomen-mestaruuskilpailuissa hän saavutti hopeaa 300 metrin aitajuoksussa.
Blomqvistin ennätys 400 metrin aidoissa on 50,50 (2021) ja 400 metrillä 47,54 (2021).
Faulknerin piirikunta
Faulknerin piirikunta on Yhdysvaltojen Arkansasin osavaltiossa sijaitseva piirikunta. Vuonna 2019 väkiluvuksi arvioitiin 126 007. . Sen pinta-ala on 1 720 neliökilometriä. Piirikunnan hallintokeskus ja suurin kaupunki on Conway.
Väestö
Piirikunnan asukkaista 80,6 prosenttia on valkoisia, 11,4 prosenttia mustia ja 4 prosenttia latinalaisamerikkalaisia. 97,7 prosenttia asukkaista on Yhdysvaltain kansalaisia. Piirikunnan väestön keski-ikä on 32,3 vuotta.
Mustapha el-Haddaoui
Mustapha el-Haddaoui (, s. 28. heinäkuuta 1961 Casablanca) on uransa lopettanut marokkolainen jalkapalloilija. Keskikentällä pelannut el-Haddaoui edusti seuratasolla pääosin ranskalaisseuroja, kuten Saint-Étiennea, Nizzaa ja Lensia. Hän pelasi myös Marokon maajoukkueessa vuosien 1986 ja 1994 MM-kilpailuissa.